Paikallismedioiden mukaan loukkaantuneiden joukossa on pieniä lapsia, mutta viranomaiset eivät ole vahvistaneet tietoa. Kukaan ei kuollut välikohtauksessa.

Karnevaaliyleisöön ajanutta 29-vuotiasta saksalaismiestä epäillään murhan yrityksistä, kertovat poliisi ja syyttäjät tiedotteessaan. Mies on parhaillaan sairaalahoidossa.

Loukkaantuneiden tarkkaa lukumäärää ei ole vielä vahvistettu, mutta poliisin tiedottajan mukaan kyseessä on arviolta 30 henkilöä, joiden joukossa on vakavasti loukkaantuneita, pieniä lapsia.

(artikkeli jatkuu alla)

(artikkeli jatkuu alla)

Poliisi kertoi välikohtauksen jälkeen maanantaina, että uskoo miehen ajaneen väkijoukkoon tarkoituksella. Vielä ei voida tietää, oliko kyseessä suunniteltu hyökkäys, mutta viranomaiset tutkivat kaikkia vaihtoehtoja.

